Ritratti: MECP .td_uid_2_603f3c4288eed_rand.td-a-rec-img{text-align:left}.td_uid_2_603f3c4288eed_rand.td-a-rec-img img{margin:0 auto 0 0} Il-Ministru għall-Ambjent, it-Tibdil fil-Klima u l-Ippjanar Aaron Farrugia ħabbar li s-sistema l-ġdida għall-ħruġ ta' liċenzji għall-bennejja qiegħda tiġi implimentata. Il-Ministru ħabbar dan waqt żjara fuq sit tal-kostruzzjoni, flimkien mal-Kap Eżekuttiv ta' Vassallo Builders Group Ltd Pio Vassallo. Preżenti għal din iż-żjara kien hemm s-Segretarju Parlamentari għall-Kostruzzjoni Chris Agius. Waqt din iż-żjara, il-ministru u s-segretarju parlamentari ħadu sehem f'attività ta' tħawwil ta' siġar fuq is-sit. Il-ministru spjega kif is-sistema preċedenti għal-liċenzji ta' dan it-tip ilha eżistenti għal numru ta' snin u ma tirriflettix il-prattiċi u standards kurrenti. Il-Ministru qal li, "Illum ħadna l-opportunità biex nispjegaw dak li nixtiequ nilħqu permezz ta' din ir-riforma. Nemmnu li r-riformi li jsibu l-appoġġ huma r-riformi li l-pajjiż jeħtieġ. Waqt din iż-żjara, iltqajt ma' numru ta' ħaddiema, inkluż bennejja, li ġabu liċenzja ftit taż-żmien ilu." Huwa żied li matul din iż-żjara ġiet diskussa riforma partikolari li l-ħsieb tagħha huwa li jkun hemm reġistrazzjoni u liċenzjar ta' dawk il-ħaddiema illi jkunu f'siti ta' kostruzzjoni. Żied li dan jagħti s-serħan il-moħħ lill-familji Maltin u Għawdxin kif ukoll li din l-insustrija tibqa' waħda sosstenibbli. Is-Segretarju Parlamentari Chris Agius qal li din iż-żjara tagħmel parti mill-proċess tal-gvern biex ikun hemm aktar liġijiet u regolamenti li jirregolaw is-settur tal-kostruzzjoni. Kompla jgħid li, "Illum iltqajna ma' numru ta' ħaddiema fejn magħhom tkellimna u spjegajnilhom x'inhuma l-ħsibijiet tal-gvern għaż-żmien li ġej, fosthom li jkollna l-bennejja b'liċenzja, li jkollna liċenzjar u regolamentazzjoni aħjar tal-kuntratturi, kif ukoll li persuni li jkunu jaħdmu f'siti ta' kostruzzjoni jkollhom aktar għarfien fuq ir-responsabbiltajiet tagħhom. Naħseb dan huwa pass kruċjali ieħor sabiex dan is-settur tant importanti jkun irregolat aħjar". Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_603f3c42891a1_rand.td-a-rec-img{text-align:left}.td_uid_3_603f3c42891a1_rand.td-a-rec-img img{margin:0 auto 0 0}